Document ID: /roh_data/filtered/fineweb-2-filterrobots_roh.jsonl.gz/15372

Fin uss eri en ils blers cas da guardar suenter il numer dal medi ubain en il cudesch da telefon, sin in figl sgulant che las chasadas survegnan magari u en l'internet.
Tut ils numers en in lieu
La nova applicaziun gratuita per i-OS ed Android unescha ils numers da telefon sco er ils plans da servetsch dals medis d'urgenza en l'entira Svizra. Cura ch'ins telefonescha datti duas opziuns, l'agid d'urgenza en il lieu da domicil ubain en il lieu, nua ch'ins sa chatta gist.
Plinavant porscha l'applicaziun er la pussaivladad da gist trametter datas persunalas sco adressa, cassa da malsauns u datas medicinalas cun in clic al medi d'urgenza en il mument dal telefon.
Er per rumantsch
Il servetsch gratuit vegn lantschà en tschertas regiuns dal Grischun, cunzunt turisticas, gia sin questa stagiun d'enviern. L'applicaziun datti per tudestg, franzos, talian e rumantsch.
En il Grischun è l'app vegnida elavurada da la fatschenta Visionary AG da Turitg ch'è er responsabla per la plattafurma da contacts «docbox». A quella sa participeschan gia passa 8'500 medis, otg call centers medicinals, 30 ospitals e passa 100 apotecas e fatschentas da farma. L'app «doccall» è per uschè dir l'attatg a quella.
RR Tips Trics e Tacs 10:15